Public procurement notice: Contract Award Notice
Published: 2023-03-17
Buyer: Puolustusvoimien logistiikkalaitos
Country: FI
Contract type: Supplies
Procedure: Contract award without prior publication
CPV classification: 34731000: Aircraft engine parts
Estimated value: 503315.23 EUR

Technical requirements: Hankinta toteutetaan julkisista puolustus- ja turvallisuushankinnoista annetun lain (1531/2011, jäljempänä puolustus- ja turvallisuushankintalaki) nojalla. Hankinnan kohde on puolustus- ja turvallisuuslain 5 §:n 2 momentin 1 kohdan tarkoittama puolustustarvike, sillä kyse on Euroopan unionin yhteisen puolustustarvikeluettelon (2022/C 100/03) ML10 a.-kohdan (Miehitetyt "ilma-alukset" ja "ilmaa keveämmät ilma-alukset" sekä niitä varten erityisesti suunnitellut komponentit) mukaisesta tarvikkeesta, jonka käyttötarkoitus on sotilaallinen. Lain kohdan käyttö on perusteltua, sillä hankittava tarvike tulee sotilaskäytössä olevan CC-kaluston (C295M) käyttöön.
Hankinta toteutetaan lain 22 § 1 momentin 5 kohdan perusteella EU-kynnysarvon ylittävän menettelyn mukaisena suorahankintana valitulta toi-mittajalta. Sopimuksen tekeminen on ehdottoman välttämätöntä, eikä säädettyjä määräaikoja voida noudattaa hankintayksiköstä riippumattomasta, ennalta arvaamattomasta syystä aiheutuneen äärimmäisen kiireen vuoksi.
Hankinnan kohteena oleva CC-kaluston nokkalaskutelineen laitteisto on sitä käyttävän C295M-kone kannalta kriittinen, sillä se on kiinteä rakenne, jota ilman kone ei ole lentokelpoinen. Nyt kyseessä oleva laitteisto on vaurioitunut. Normaalitilanteessa kyseinen vaurioitunut laitteisto korvattaisiin varalaitteistolla ja vaurioitunut laitteisto toimitettaisiin järjestelmän ylläpitosopimukseen sisältyvään laitehuoltoon. Varalaitteisto on kuitenkin toimitettu aiemmin peruskorjaukseen, mutta johtuen huoltokierron hitaudesta ja tehottomuudesta, se ei ole tällä hetkellä asennettavissa koneeseen. Tällä hetkellä laskutelineiden huoltoprosessissa on ongelmia, jotka ovat aiheuttaneet globaalin pulan C295M-koneiden peruskorjausten ja huoltojen osalta.  Edellä mainituista seikoista johtuen C295M-kone odottaa nokkalaskutelineen laitteistoa AOG-tilassa. Jotta kone voitaisiin palauttaa lentokelpoiseksi mahdollisimman pian, joudutaan hankkimaan uusi nokkalaskutelineen laitteisto.
Hankinnan toimittajaksi on valittu koneen alkuperäinen valmistaja Airbus Defence & Space (ADS), sillä heillä on valmius toimittaa halutut tuotteet maaliskuun 2023 loppuun mennessä. ADS on onnistunut neuvottelemaan Puolustusvoimille alun perin toiselle asiakkaalle varatun laskutelineen suoraan tuotantolinjalta. Tällaista järjestelyä ei ole saatavissa muiden toimittajien kautta. Lisäksi luvattu toimitusaika on huomattavasti nopeampi kuin, mikäli tilattaisiin uusi nokkalaskuteline niiden alkuperäiseltä valmistajalta CESA:lta tai odotettaisiin Puolustusvoimien huoltokierrossa parhaillaan olevan nokkalaskutelineen valmistumista. Uuden laitteen toimitusaika on normaalisti minimissään 35 viikkoa ja huoltokierrossa olevan laitteen on arvioitu valmistuvan aikaisintaan 60 vuorokauden kuluttua.
Hankinnan tekeminen on perusteltua, sillä edellä kuvatun mukaisesti kyseessä on hankintaorganisaatiosta johtumaton viivästys ja ennalta-arvaamaton vikatilanne.


Award value: 503315.23
Number of bids: 1